**GURE AITA – 1**

**SARRERA** (domeka guztietarako)

Frantzisko Aita Santuak deituta, Pobreen aldeko Eguna ospatuko dogu azaroaren 19an. Hori prestatzeko, ordura arteko domeketan, Jesusek erakutsitako otoitzaren inguruan gogoetatxo bat eskeiniko dogu. Hilaren 19an, Egunean bertan, gogoeta guztiak banatuko doguz, norbere kontura, taldean, ikasgelan edo etxean otoitz egin ahal izateko.

**Sarrera** (urriaren 29rako)

Jainkoagana jo nahi dogu konfiantza osoz, Jesusek erakutsitako otoitza erabiliz. Jainko Aita *gurea* dala esatean, zabaldu daiguzan gure bihotzak, inork kontuan ez dituan pertsonak eta baztarturik bizi diranak gogoan hartuz.

**GURE AITA**

“*Gure Aita* pobreen otoitza da. (…) Pluralean, alkarrekin egiten dan otoitza da. (…) Edozein norberekeria gainditu beharra autortzen dogu guztiok, elkar onartzeak emoten dauan poza sentitzeko” (Frantzisko).

Aitaren aurpegian ikusten dogu bere antzera izatera deituak garala: anai-arrebak gure artean, gizadi osoa familiatzat harturik.

Zure aurpegi bila gabiltza gu, Jauna,

Zu zaitugu argi eta salbamen,

Zu, Jauna, biziaren babes.

Gure Aita, Aita gurea,

Erakutsi eidazu zure aurpegia,

pobreziak, injustiziak eta bakardadeak

markaturik dagozanen aurpegietan.

Eurokin bat egitean

Aurkitu dagidala Zureganako bidea,

Benetan izan zaitezan GURE Aita.

(*Gure Aita* esan edo abestu)

**GURE AITA – 2**

**SARRERA** (domeka guztietarako)

Frantzisko Aita Santuak deituta, Pobreen aldeko Eguna ospatuko dogu azaroaren 19an. Hori prestatzeko, ordura arteko domeketan, Jesusek erakutsitako otoitzaren inguruan gogoetatxo bat eskeiniko dogu. Hilaren 19an, Egunean bertan, gogoeta guztiak banatuko doguz, norbere kontura etxekoekin, ikasgelan edo taldekideekin otoitz egin ahal izateko.

**Sarrera** (azaroaren 5erako)

Jesusek erakutsiari jarraituz joko dogu orain Jainko Aitarengana. Bere nahia bete dadila eskatuko dogu. Hau da, bakoitzak bere bokazio eta ahaleginen arabera, giza familia osotu daigula, injustiziak eragindako desbardintasunen kontra jokatuz.

**EGIN BEDI ZURE NAHIA**

“*Seme-alabatxook, ez daigun hitzez eta ahoz maitatu, egitez eta egiaz baino* (1 Jn 3,18) (…) Hau posible da, gure bihotzean Jainkoaren grazia, bere maitasun errukiorra onartzen dogun neurrian, gure borondatea eta gure sentipenak Jainkoa eta hurkoa maitatzera eragin daizan” (Frantzisko)

Hauxe da Jesusen nahia: Jainkoak berari emondakoetatik ezer ez galtzea (Jn 6,39) eta bizia ugari izan daigula… **danok** (Jn 10,10).

Gure Aita, erakutsi eiguzu zure nahia.

Emoiguzu adorea bideratzeko

eta mundua zure nahiaren arabera eratzeko.

Biztu guregan zure Espirituaren sua,

behartsuei iragarritako zure Erreinuaren alde

jokatu dagigun.

Bete gagizuz bizi-pozez,

emoiguzu itxaropen apal eta sendoa.

Etor bedi zure Erreinua,

egin bedi zure nahia!

(*Gure Aita* esan edo abestu)

**GURE AITA – 3**

**SARRERA** (domeka guztietarako)

Frantzisko Aita Santuak deituta, Pobreen aldeko Eguna ospatuko dogu azaroaren 19an. Hori prestatzeko, ordura arteko domeketan, Jesusek erakutsitako otoitzaren inguruan gogoetatxo bat eskeiniko dogu. Hilaren 19an, Egunean bertan, gogoeta guztiak banatuko doguz, norbere kontura, ikasgelan, taldekideekin edo etxean otoitz egin ahal izateko.

**Sarrera** (azaroaren 12rako – Elizbarrutiaren Eguna)

Jesusek erakutsitako berbak erabiliz eta bere Espirituak eraginda, jo dagigun guztion Aitagana. Elizbarrutiaren Egun honetan, ogia eskatzen dogu guztiontzat. Eukaristian alkarrekin banatutako ogiak agertu eta bultzatu dagiala gure ahalegina, era guztietako ondasunak alkarren onerako eta batez ere behartsuen zerbitzuan jartzeko.

**EGUN HONETAKO OGIA**

“Ogia eskatzeak Jainkoagan dogun konfiantza erakusten dau gure bizitzako oinarriko beharrizanei begira. Otoitz honen bidez Jesusek erakutsi euskun guztiak agertu eta batu egiten dau, prekarietatez eta behar-beharrezkoaren faltaz sufritzen dauanaren garrasia. (…) Eskatzen dan ogia *gurea* da, eta horrek alkartasuna, alkarren ardura eta erantzukizuna eskatzen dau” (Frantzisko).

Eguneroko ogia eskatzean, pertsonaren duintasun eta garapen osorako behar diran ondasunak daukaguz gogoan.

Emoiguzu eguneroko ogia.

Emoiguzu justiziarako jarrera,

Guztiona dana

guztion artean banatu dagigun.

Eta emoiguzu… egun honetakoa,

ez biharkoa edo etzikoa,

gure uste osoa Zeugan jarri daigun

eta inori lapurtu ez dagiogun gaurkoa

gure biharkoa ziurtatzeko.

(Patxi Loidi)

(*Gure Aita* esan edo abestu)

**GURE AITA – 4**

**SARRERA** (domeka guztietarako)

Frantzisko Aita Santuak deituta, Pobreen aldeko Eguna ospatuko dogu azaroaren 19an. Hori prestatzeko, ordura arteko domeketan, Jesusek erakutsitako otoitzaren inguruan gogoetatxo bat eskeiniko dogu. Hilaren 19an, Egunean bertan, gogoeta guztiak banatuko doguz, norbere kontura, taldekideekin, ikasgelan edo etxean otoitz egin ahal izateko.

**Sarrera** (azaroaren 19rako – Pobreen aldeko Eguna)

Egun berezi honetan, Jesusek bere ikasleei erakutsitako otoitza esango dogu orain. Jainkoaren seme-alabak eta gure artean anai-arrebak garala autortzen dogu. Hori egi bihurtzeko, behartsuak izan behar ditugu gogoan lehenengo. Horixe izan zan, hain zuzen, Jesusen jarrera eta estiloa.

**ATARA GAGIZUZ GATXETIK**

“*Egun* honen lehen helburua hauxe da: fededunak bizkortu, baztarketa eta parra-parra gastatzearen kulturaren aurrean erreakzionatu dagien, horren parean topaketaren kultura bereganatuz. (…) Jainkoak guztiontzat egin zituan zerua eta lurra; gizakiak dira, zoritxarrez, mugak, hesiak eta harresiak jaso dituenak, jatorriz erabat guztientzat egina hondatuz” (Frantzisko).

Arduragabekeria oso zabalduta dagoan gatxa dogu. Inoren preminen aurrean “hor konpon” esatera garoaz, albora begiratzera.

Gure Aita, atara gagizuz gatxetik:

Hainbeste gizon-emakume behartsuren aurrean

itsu eta entzungor izatetik,

moteltzen gaituan lasaikeriatik.

Atara gagizuz albora begira egotetik.

Lagundu eiguzu

injustiziak eragindako

hesiak eta harresiak kentzen.

Atara gagizuz gatxetik!

(*Gure Aita* esan edo abestu)